Tajadin
I tajadin inn un tipo de pasta a l'oeuv tipega de l'Alta Lombardia, arenta ai tajarin spantegad in del rest de la Lombardia. Gh'hann in comun el condiment con la panera e 'n formai local, de solit el Casera de la Valtolina ma di voeult anca el Bit.

Variazzion

Tajadin de Villa 
I tajadin de Villa inn ciamad anca dolz perchè inn fad con la farina di castagne e pòden vesser condid anca domà cont el buter e senza la panera per quella reson chì. Inn despess miss cont un poo de camomilla.

Tajadin de Gros 
I tajadin de Gros inn pussee compagn di pizzocher, desgià che inn fad con la farina de gran saracen e inn condid cont i pom de terra, oltra che cont i fonsg.

Tajadin de Pos'ciav 
I tajadin de Pos'ciav inn fad domà con farina bianca e oeuv e inn despess condid cont i pom de terra e con la pesteda.

Riferiment 
Ricetta Taiadin di Grosio
Tajadin de Villa
Taiadin al formaggio dell’alpe

Cusina lombarda